เกาะสมุย อันดับ 7 ของโลก อันดับ 2 ของเอเชีย เกาะท่องเที่ยวยอดเยี่ยมปี 2564
นายธานี แสงรัตน์ อธิบดีกรมสารนิเทศและโฆษกกระทรวงการต่างประเทศ เปิดเผยว่า เกาะสมุย จังหวัดสุราษฎร์ธานี ได้รับการจัดอันดับ 7 ของโลก และอันดับ 2 ของเอเชีย ในฐานะเกาะท่องเที่ยวยอดเยี่ยม ปี 2564 จากการจัดอันดับของนิตยสารแทรเวล แอนด์ เลเชอร์ (Travel and Leisure) นิตยสารด้านการท่องเที่ยวทั่วโลกชื่อดังของสหรัฐอเมริกา ที่เปิดให้นักท่องเที่ยวร่วมโหวต ระหว่างวันที่ 11 มกราคมถึง 10 พฤษภาคม 2564 โดยใช้หลักเกณฑ์ สถานที่ท่องเที่ยวทางธรรมชาติ ชายหาด อาหาร ความเป็นมิตร และมูลค่าโดยรวม ซึ่งเกาะสมุย มีความโดดเด่น เป็นเกาะที่มีชายฝั่งทะเลสวยงามและน้ำทะเลใสราวคริสตัลและปัจจุบันนักท่องเที่ยวต่างประเทศ ยังสามารถเดินทางเข้ามาที่เกาะสมุยในรูปแบบแซนด์บ็อกซ์ ได้ด้วยส่วนผลคะแนนสำรวจเกาะท่องเที่ยวโลกอันดับ 1 และ 2 ได้แก่ เกาะมิลอสและเกาะโฟเลกันดรอส (Milos and Folegandros) ประเทศกรีซ ส่วนอันดับ 3 ได้แก่ เกาะเซนต์วินเซนต์และเกรนาดีนส์ (St. Vincent and the Grenadines) ในทะเลแคริบเบียน